ΚΑΝΟΝΙΣΜΟΣ (ΕΟΚ) αριθ. 1733/92 ΤΗΣ ΕΠΙΤΡΟΠΗΣ της 30ής Ιουνίου 1992 για τη θέσπιση, κατά την περίοδο από 1ης Ιουλίου έως 31 Δεκεμβρίου 1992, ορισμένων λεπτομερειών εφαρμογής του καθεστώτος γενικευμένων προτιμήσεων που ισχύουν στους τομείς των αυγών και του κρέατος των πουλερικών μετά την εφαρμογή των ενδιάμεσων συμφωνιών που συνήφθησαν με την Πολωνία, την Ουγγαρία και την Τσεχοσλοβακία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3834/90 του Συμβουλίου της 20ής Δεκεμβρίου 1991 περί μειώσεως για το 1991, των εισφορών για ορισμένα γεωργικά προϊόντα που κατάγονται από αναπτυσσόμενες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1509/92 (2), και ιδίως το άρθρο 3,

Εκτιμώντας:

ότι ο κανονισμός (ΕΟΚ) αριθ. 3588/91 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 282/92 (4), παρατείνει για το 1992 την εφαρμογή του κανονισμού (ΕΟΚ) αριθ. 3834/90-

ότι οι συμφωνίες συνδέσεως μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας, αφετέρου, υπεγράφησαν στις 16 Δεκεμβρίου 1991- ότι, έως ότου αρχίσουν να ισχύουν οι συμφωνίες αυτές, η Επιτροπή αποφάσισε να εφαρμόσει, με ισχύ από την 1η Μαρτίου 1992, τις προσωρινές συμφωνίες που έχουν συναφθεί με τις εν λόγω χώρες, και οι οποίες στο εξής θα αποκαλούνται "προσωρινές συμφωνίες"-

ότι οι λεπτομέρειες της εφαρμογής των εν λόγω συμφωνιών έχουν προβλεφθεί από τους κανονισμούς του Συμβουλίου (ΕΟΚ) αριθ. 518/92 (5), (ΕΟΚ) αριθ. 519/92 (6) και (ΕΟΚ) αριθ. 520/92 (7) σχετικά με ορισμένες λεπτομέρειες εφαρμογής ενδιάμεσων συμφωνιών για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, αντιστοίχως με την Ουγγαρία, την Πολωνία και την Τσεχοσλοβακία, καθώς και, όσον αφορά τους τομείς των αυγών και του κρέατος των πουλερικών, από τον κανονισμό (ΕΟΚ) αριθ. 579/92 της Επιτροπής της 5ης Μαρτίου 1992 για τον καθορισμό των λεπτομερειών εφαρμογής στους τομείς των αυγών και του κρέατος των πουλερικών, του καθεστώτος που προβλέπεται από τις ενδιάμεσες συμφωνίες σύνδεσης μεταξύ της Κοινότητας, αφενός, και της Πολωνίας, της Ουγγαρίας και της Τσεχοσλοβακίας αφετέρου (8)-

ότι, σύμφωνα με τον κανονισμό (ΕΟΚ) αριθ. 3834/90, και ιδίως το άρθρο 2 παράγραφος 2, το γενικευμένο προτιμησιακό καθεστώς θα πρέπει να ισχύσει και για την Πολωνία, την Ουγγαρία και την Τσεχοσλοβακία μόνον έως ότου χορηγηθούν δασμολογικές παραχωρήσεις στους τομείς των αυγών και του κρέατος των πουλερικών και δηλώνουν με σαφήνεια, ιδίως στο πρωτόκολλό τους αριθ. VII, την πρόθεσή τους να μην εφαρμόσουν πλέον στις χώρες αυτές το γενικευμένο προτιμησιακό καθεστώς-

ότι, με τον κανονισμό (ΕΟΚ) αριθ. 1509/92 καθορίστηκε το νέο ύψος του καθορισμένου ποσού που ισχύει για το 1992-

ότι, για να καθοριστούν οι ποσότητες που θα εισαχθούν κατά τη διάρκεια από 1ης Ιουλίου έως 30 Σεπτεμβρίου 1992 και από 1ης Οκτωβρίου έως 31 Δεκεμβρίου 1992, πρέπει να λάβουμε υπόψη τις ποσότητες που έχουν ήδη παραχωρηθεί στις χώρες που δικαιούνται του γενικευμένου προτιμησιακού καθεστώτος κατά τη διάρκεια των περιόδων από 1ης Ιανουαρίου έως 29 Φεβρουαρίου 1992 και από 1ης Μαρτίου έως 30 Ιουνίου 1992, με εξαίρεση την Πολωνία, την Ουγγαρία και Τσεχική και Σλοβακική Ομοσπονδιακή Δημοκρατία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και του Κρέατος των Πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ύψος του καθορισμένου ποσού κλιμακώνεται κατά τη διάρκεια της περιόδου από 1ης Ιουλίου έως 31 Δεκεμβρίου 1992 ως εξής:

- για τα προϊόντα που περιλαμβάνονται στον αύξοντα αριθμό 59.0020:

- 220 τόνοι κατά τη διάρκεια της περιόδου από 1ης Ιουλίου έως 30 Σεπτεμβρίου 1992,

- 220 τόνοι κατά τη διάρκεια της περιόδου από 1ης Οκτωβρίου έως 31 Δεκεμβρίου 1992-

- για τα προϊόντα που περιλαμβάνονται στον αύξοντα αριθμό 59.0025:

- 103,2435 τόνοι κατά τη διάρκεια της περιόδου από 1ης Ιουλίου έως 30 Σεπτεμβρίου 1992,

- 103,2435 τόνοι κατά τη διάρκεια της περιόδου από 1ης Οκτωβρίου έως 31 Δεκεμβρίου 1992.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 370 της 31. 12. 1990, σ. 121.

(2) ΕΕ αριθ. L 159 της 12. 6. 1992, σ. 1.

(3) ΕΕ αριθ. L 341 της 12. 12. 1991, σ. 6.

(4) ΕΕ αριθ. L 31 της 7. 2. 1992, σ. 1.

(5) ΕΕ αριθ. L 56 της 29. 2. 1992, σ. 3.

(6) ΕΕ αριθ. L 56 της 29. 2. 1992, σ. 6.

(7) ΕΕ αριθ. L 56 της 29. 2. 1992, σ. 9.

(8) ΕΕ αριθ. L 62 της 7. 3. 1992, σ. 15.